标题：葛仙翁肘后备急方
基本信息
《葛仙翁肘后备急方》系以葛洪《肘后备急方》和陶弘景的《补阙肘后百一方》为主体，加上宋唐慎微《证类本草》之附方摘录合编而成。由金汴京国子监博士杨用道于 皇统四年（1144）编成刊行。《正统道藏》正一部题名葛仙翁（葛玄），实误。 前有序五篇。称葛洪《肘后备急方》（又名《肘后救卒方》），共八十六首，三卷 （或作四卷）。陶弘景加以补充，成《补阙肘后百一方》，共一百一首，三卷。杨用道 加上《证类本草》之附方摘录以成此书，分为八卷，六十八篇。
内容简介
此书既以葛洪《肘后备急方》和陶弘景之补遗书为主体，自不失为我国较早的医学著作之一。不少医例，确开我国医学记录之先声。如以水渍青蒿汁治疟疾；以狂犬脑敷 被咬者之伤口治狂犬病；对“尸瘵”（肺结核病）传染性的描述；对“虏疮”（烈性传 染性天花）、“黄虏病”（急性黄疸性肝炎）、“恶脉病”（急性淋巴管炎）、“恶核 病”（急性淋巴结炎）、“瘰疠病”（颈淋巴结炎）、“熛疽”（干、湿性坏疽）、 “乳痈”（急性乳腺炎）的病因、症状、治疗的记载等，都是医书记载中最早的。 作为我国古代医书，它在临床医学方面，具有诸多明显的特点：
一，广泛运用炙法和热熨。东晋前医书详于针而略于炙，此书则多用炙术，举凡猝 死、中恶、尸蹶、霍乱、寒热症、身面浮肿、咳嗽等，皆采用之，被誉为保存炙法最丰 富的文献。
热熨法即原始的物理疗法，多用于心痛、心腹症结、伤寒、虚损、乳痈、蛇螫等方 面。如治毒肿急痛，以“柳白皮酒煮，令热，熨上，痛止”。
二，重视症状鉴别与描述。如区别“死亡”和“尸蹶（假死）”时指出：“脉犹动”， “股间暖”，“耳中如啸声”者，当以“尸蹶”救之。又如“癫狂病”：“凡癫疾发则 仆地，吐涎沫，无知，强掠起，如狂”，乃癫痫，系发作性精神异常疾病；而“若或悲 泣呻吟者……非狂”，表现沉默呆痴，抑郁不宁，则为癫症，系神经官能症的一种表现； “凡狂发，则欲走，或自高贵称神圣”，表现喧扰不宁，动而多怒，则为精神失常之 “狂病”。从当今医学观点看，上述鉴别语均较正确。与此相联系，又重视症状表征的 描述。如论足气病：“或微觉疼庳，或两胫小满，或行起忽弱，或小腹不仁，或时冷时 热，皆其候也。”关于尸瘵的症状：“大略使人寒热淋沥，怳怳默默，不知其所若，而 无处不恶，累年积月，渐就顿滞，以至于死，死后复传之旁人，乃至灭门”。又记黄虏 病：“初唯觉四体沉沉不快，须臾眼中黄，渐至面黄及举身皆黄……此热毒已入内、急 治之”。重视症状鉴别和描述，尤其是阶段性的描述，在古代急性病的诊断和治疗中具 有特殊意义，医学家们认为这是魏晋南北朝时期医学史上光辉的成就。 
三，鉴别症状的客观指标。如“若胫已满，捏之没指者”即足气病。“举身皆黄， 急令溺白纸，纸即如蘖染者”为黄虏病。又如记大腹水：“水病之初，先目上肿起，如 老蚕色”；“股里冷，胫中满，按之没指，腹内转侧有节声”；“须臾身体稍肿，肚尽 胀，按之随手起，则病已成”。这是从大量临床观察中总结出来的感性素材，是向实验 医学迈进的一个起点，可惜在尔后医学中未得到发扬。 
四，注意食饮，讲究食疗，以及根据炼丹实践，重视金石类药物的应用，也不乏其 例。如“大腹水”者忌盐，愈后应节食勿饮酒等。又据炼丹化学反应的特性，以盐水引 吐，清洗伤口；利用雄黄抑菌、杀虫和解毒的作用治疥癣、痈肿，以烧矾石末装入囊中 置腋下治狐臭等，都有相应的疗效。此外，针、炙、散、汤、酒、渍、丸等综合并用， 以及内外科急救单方，也是该书记载疗病的特点之一。
此书在医学或药学上都有很大成就，特别是它照顾广大下层群众经济负担能力，力求处方的简易实效和药物的大众化，使之具有很大的现实意义。因此为历代医家所重视， 被广泛引用于他们的医学著作中。书中所载的许多医理、医方、药方，时至今日，仍有 实用价值。此书曾传入日本、朝鲜，对亚洲医学也有一定影响。
发展简史
医有方古也，古以来著方书者，无虑数十百家，其方殆未可以数计，篇帐浩瀚，苟无良医师，安所适从？况穷乡远地，有病无医，有方无药，其不罹夭折者几希。丹阳葛稚川，夷考古今医家之说，验其方简要易得，针灸分寸易晓，必可以救人於死者，为《肘後备急方》，使有病者得之，虽无韩伯休，家自有药；虽无封君达，人可为医，其以备急固宜。华阳陶弘景曰：葛之此制，利世实多，但行之既久，不无谬误，乃著《百一方》，疏於备急之後，讹者正之，缺者补之，附以炮制、服食诸法，纤悉备具，仍区别内、外、他犯为三条，可不费讨寻，开卷见病，其以备急益宜。葛、陶二君，世共知为有道之士，於学无所不贯，於术无所不通，然犹积年仅成此编。盖一方一论，已试而後录之，非徒釆其简易而已，人能家置一恢，遇病得方，方必已病。如历卞和之肆，举皆美玉；入伯乐之厩，无非骏足，可以易而忽之邪？葛自序云：人能起信，可免夭横。意可见矣。自天地大变，此方湮没几绝，间一存者，閟以自宝，是岂制方本意？连帅乌侯，夙多疹疾，宦学之馀，留心於医药，前按察河南北道，得此方於平乡郭氏，郭之妇翁，得诸汴之掖庭，变乱之际，与身存亡，未尝轻以示人，迨今而出焉，天也。侯命工#1刻之，以趣其成，唯恐病者见方之晚也。虽然方之显晦，而人之生死休戚系焉，出自有时，而隐痛恻怛，如是其急者，不忍人之心也，有不忍人之心，斯有不忍人之政矣。则侯之仁斯民也，岂直一方书而已乎？方之出，乃吾仁心之发见者也。因以序见命，特书其始末，以告夫未知者。至元丙子季秋稷亭段成己题。
史料渊源
名《肘後卒救方》，隐居又名《百一方》
抱朴子丹阳葛稚川曰：余既穷览坟索，以著述馀暇，兼综术数，省仲景、元化、刘戴秘要、金匮、绿秩、黄素方，近将千卷，患其混杂烦重，有求难得，故周流华夏九州之中，收拾奇异，捃拾遗逸，选而集之，便#2种类殊分，缓急易简，凡为百卷，名日《玉函》。然非有力不能尽写，又见周甘唐阮诸家，各作备急，既不能穷诸病状，兼多珍贵之药，岂贫家野居所能立办？又使人用针，自非究习医方，素识明堂流注者，则身中荣卫尚不知其所在，安能用针以治之哉？是使凫雁挚击，牛羊搏噬，无以异也。虽有其方，犹不免残害之疾，余今釆其要约，以为《肘後救卒》三卷，率多易得之药，其不获已须买之者，亦皆贱价，草石所在皆有。兼之以灸，灸但言其分寸，不名孔穴，凡人览之，可了其所用，或不出乎垣篱之内，顾眄可具。苟能信之，庶免横祸焉。世俗苦於贵远贱近，是古非今，恐见此方，无黄帝、仓公、和、鹊、瑜跗之目，不能釆用，安可强乎？
相关资料
救卒中恶死方
救卒死，或先病痛，或常居寝卧，奄忽而绝，皆是中死。救之方：
一方，取葱黄心刺其鼻，男左女右，入七八寸。若使目中血出，佳。扁鹊法同是，後吹耳条中#1，葛当言此云吹鼻，故别为一法。
又方，令二人以衣壅口，吹其两耳，极则易。又可以筒吹之，并捧其肩上，侧身远之，莫临死人上。
又方，以葱叶刺耳，耳中、鼻中血出者莫怪，无血难治，有血是候。时当捧两手忽放之，须臾死人自当举手捞人，言痛乃止，男刺左鼻，女刺右鼻中，令入七八寸馀，大效。亦治自镒死。与此扁鹊方同。
又方，以绵渍好酒中，须臾置死人鼻中，手按令汁入鼻中，并持其手足，莫令惊。
又方，视其上唇裏弦弦者，有白如黍米大，以针决去之。
又方，以小便灌其面，数回即能语。此扁鹊方法。
又方，取皂荚如大豆，吹其两鼻中，嚏则气通矣。
又方，灸其唇下宛宛中承浆穴，十壮，大效矣。
又方，割雄鸡颈取血，以涂其面，乾复涂，并以灰营死人一周。
又方，以管吹下部，令数人互吹之，气通则活。
又方，破白犬以搨心上。无白犬，白鹦亦佳。
又方，取雄鸭就死人口上，断其头，以热血沥口中，并以竹筒吹其下部，极则易人，气通下即活。
又方，取牛马粪尚湿者，绞取汁，灌其口中，令入喉，若口已禁者，以物强发之，若不可强者，乃扣齿下。若无新者，以人溺解乾者，绞取汁。此扁鹊云。
又方，以绳围其死人肘腕，男左女右，毕，伸绳从背上大槌度以下，又从此灸，横行各半绳，此法三灸各三，即起。
又方，令爪其病人人中，取醒。不者，卷其手灸下纹头，随年。
又方，灸鼻人中，三壮也。
又方，灸两足大指爪甲聚毛中，七壮。此华他#2法。一云三七壮。
又方，灸脐中，百壮也。
扁鹊法又云：断（犭＋屯）尾，取血饮之，并缚（犭＋屯）以枕之，死人须臾活。
又云：半夏末如大豆，吹鼻中。
又方，捣女青#3 屑重一钱匕，开口内喉中，以水苦酒，立活。
按：此前救卒死四方并後尸蹶事，并是魏大夫传中正一真人所说，扁鹊受长桑公子法，寻此传出世，在葛後二十许年，无容知见，当是斯法久已在世，故或言楚王，或言赵王，兼立语次第，亦参差故也。
又张仲景诸要方，捣薤汁，以灌鼻中。
又方，割丹雄鸡冠血，管吹内鼻中。
又方，以鸡冠及血涂面上，灰围四边，立起。
又方，猪脂如鸡子大，苦酒一升，煮沸，以灌喉中。
又方，大豆二七枚，以鸡子白并酒和，尽以吞之。
救卒死而壮热者，矾石半斤，水一斗半，煮消以渍脚，令没踝。
救卒死而目闭者，骑牛临面，捣薤汁，灌之耳中，吹皂荚鼻中，立效。
救卒死而张目及舌者，灸手足两爪後，十四壮了，饮以五毒诸膏散有巴豆者。
救卒死而四支不收，矢便者，马矢一升，水三斗，煮取二斗以洗之。又取牛洞一升，温酒灌口中。洞者，稀粪也。灸心下一寸，脐上三寸，脐下四寸，各一百壮，差。
若救小儿卒死而吐利，不知是何病者，马矢一丸，绞取汁以吞之。无湿者，水煮取汁。
又有备急三物丸散及裴公膏，并在後备急药条中，救卒死尤良，亦可临时合用之。凡卒死中恶及尸蹶，皆天地及人身自然阴阳之气，忽有乖离否中隔，上下不通，偏竭所致。故虽涉死、境，犹可治而生，绿气未都竭也，当尔之时，兼有鬼神於其问，故亦可以符卫而获济者。
附方
扁鹊云：中恶与卒死鬼击亦相类，已死者，为治皆参用此方。
捣菖蒲生根，绞汁灌之，立差。尸厥之病，卒死脉犹动，听其耳中如微语声，股问暖是也，亦此方治之。
孙真人治卒死方，以皂角末吹鼻中。
救卒死尸蹶方
尸蹶之病，卒死而脉犹动，听其耳中循循如啸声，而股间暖是也。耳中虽然啸声而脉动者，故当以尸蹶。救之方：
以管吹其左耳中极三度，复吹右耳三度，活。
又方，捣乾菖蒲，以一枣核大，著其舌下。又方，灸鼻人中，七壮，又灸阴囊方下去下部一寸，百壮。若妇人，灸两乳中问。又云：爪刺人中良久，又针人中至齿，立起。
此亦全是魏大夫传中扁鹊法，即赵太子之患。又张仲景云：尸一蹶，脉动而无气，气闭不通，故静然而死也。
以菖蒲屑内鼻两孔中，吹之。令人以桂屑著舌下。又云扁鹊法，治楚王效。
又方，剔左角发，方二寸，烧末，以酒灌令入喉，立起也。
又方，以绳围其臂腕，男左女右，绳从大椎上度，下行脊上，灸绳头，五十壮，活。此是扁鹊秘法。
又方，熨其两胁下，取灶中墨如弹丸，浆水和饮之。须臾三四，以管吹耳中，令三四人更互吹之。又，小管吹鼻孔，梁上尘如豆，著中吹之，令入差。
又方，白马尾二七茎，白马前脚目一枚，合烧之，以苦酒丸如小豆，开口吞二丸，须臾服一丸。
又方，针百会，当鼻中，入发际五寸，针入三分，补之。针足大指甲下肉侧去甲三分，又针足中指甲上各三分，大指之内去端韭叶。又针手少阴锐骨之端各一分。
又方，灸羶中穴二十八壮。
救卒客忤死方
客忤者，中恶之类也，多於道门门外得之，令人心腹绞痛胀满，气冲心胸。不即治，亦杀人。救之方：
灸鼻人中三十壮，令切鼻柱下也。以水渍梗米，取汁一二升，饮之。口已禁者，以物强发之。
又方，捣墨，水和服一钱匕。
又方，以铜器若瓦器，贮热汤，器著腹上。转冷者，撤去衣，器亲肉。大冷者，易以热汤。取愈则止。
又方，以三重衣著腹上，铜器著衣上，稍稍少许茅於器中烧之，茅尽益之，勿顿多也，取愈乃止。
又方，以绳横度其人口，以度其脐去四面各一处，灸各三壮，令四火俱起，差。
又方，横度口中折之，令上头著心下，灸下头五壮。
又方，真丹方寸匕，蜜三合，和服。口噤者，折齿下之。
扁鹊治忤有救卒符并服盥汤法，恐非庸世所能，故不载。而此病即今人所谓中恶者，与卒死鬼击亦相类，为治皆参取而用之已死者。
捣生菖蒲根，绞取汁，含之立差。
卒忤停尸不能言者，桔梗烧二枚，末之，服。
又方，末细辛、桂，分等，内口中。
又方，鸡冠血和真朱，丸如小豆，内口中，与三四枚，差。若卒口噤不开者，末生附子，置管中，吹内舌下，即差矣。
又方，人血和真朱，如梧桐子大二丸，折齿纳喉中，令下。
华佗，卒中恶短气欲死，灸足两母指上甲後聚毛中，各十四壮，即愈。未差，又灸十四壮。前救卒死方，三七壮，已有其法。
又张仲景诸要方，麻黄四两，杏人七十枚，甘草一两，以水八升，煮取三升，分令嚥之，通治诸感忤。
又方，韭根一把，乌梅二十个，茱萸半斤，以水一斗煮之，以病人栉内中三沸，栉浮者生，沉者死。煮得三升，与饮之。
又方，桂一两，生姜三两，栀子十四枚，豉五合，捣，以酒三升，搅，微煮之，味出去滓，顿服取差。
飞尸走马汤：巴豆二枚，杏人二枚，合绵缠，椎令碎，著热汤二合中，指捻令汁出，便与饮之，炊间顿下饮，差。小量之，通治诸飞尸鬼击。
又有诸丸散，并在备急药中。客者客也，忤者犯也，谓客气犯人也。此盖恶气，治之多愈，虽是气来鬼鬼毒厉之气，忽逢触之其衰歇，故不能如自然恶气治之。入身而侵克藏府经络，差後犹宜更为治，以消其馀势。不尔，亟终为患，令有时辄发。
附方
《外台秘要》：治卒客忤停尸不能言，细辛、桂心等分，内口中。
又方，烧桔梗二两，末，米饮服，仍吞麝香如大豆许，佳。
《广利方》：治卒中客忤垂死，麝香一钱，重研，和醋二合，服之即差。
治卒得鬼击方
鬼击之病，得之无渐卒著，如人力#4刺状，胸胁腹内绞急切痛，不可抑按，或即吐血，或鼻中出血，或下血。一名鬼排。治之方：
灸鼻下人中一壮，立愈。不差，可加数壮。
又方，升麻、独活、牡桂分等，末，酒服方寸匕，立愈。
又方，灸脐下一寸二壮。
又方，灸脐上一寸七壮，及两踵白肉际，取差。
又方，熟艾如鸭子大三枚，水五升，煮取二升，顿服之。
又方，盐一升，水二升，和搅饮之，并以冷水噀之，勿令即得吐，须臾吐，即差。
又方，以粉一撮，著水中搅，饮之。
又方，以淳酒，吹内两鼻中。
又方，断白犬一头，取热犬血一升，饮之。
又方，割鸡冠血以沥口中，令一嚥，仍破此鸡以搨心下，冷乃弃之於道边，得乌鸡弥佗#5妙。
又方，牛子矢一升，酒三升，煮服之。大牛亦可用之。
又方，刀鞘三寸，烧末，水饮之。
又方，烧鼠矢，末服，如黍米，不能饮之，以少水知#6内口中。
又有诸丸散，并在备急药条中，今巫实见人忽有被鬼神所摆拂者，或犯其行伍，或遇相触突，或身神散弱，或愆负所贻，轻者因而获免，重者多见死亡，犹如燕简辈事，非为虚也，必应死，亦不可，要自不得不救尔。
附方
《古今录验》：疗妖魅猫鬼病人不肯言鬼方，鹿角屑捣散，以水服方寸匕，即言实也。
治卒魇寐不寤方第五
卧忽不寤，勿以火照，火照之杀人，但痛啮其踵及足拇指甲际，而多唾其面即活。又治之方：
末皂角，管吹两鼻中，即起，三四日犹可吹。又，以毛刺鼻孔中，男左女右，展转进之。
又方，以芦管吹两耳，并取病人发二七茎，作绳纳鼻孔中，割雄鸡冠取血，以管吹入咽喉中，大效。
又方，末灶下黄土，管吹入鼻中。末雄黄并桂，吹鼻中，并佳。
又方，取井底泥，涂目毕，令人垂头於井中，呼其姓名，即便起也。
又方，取韭捣以汁，吹鼻孔。冬月可掘取根，取汁灌於口中。
又方，以盐汤饮之，多少约在意。
又方，以其人置地，利刀画地，从肩起，男左女右，令周面以刀锋刻#7病人鼻，令入一分，急持勿动，其人当鬼神语求哀，乃问：阿谁，何故来？当自乞去，乃以指灭向所画地，当肩头数寸，令得去，不可不具请问之也。
又方，以瓦甑覆病人面上，使人疾打破甑，则寤。
又方，以牛蹄或马蹄，临魇人上，亦可治卒死。青牛尤佳。
又方，捣雄黄，细筛，管吹纳两鼻中。桂亦佳。
又方，万蒲末，吹两鼻中，又末内舌下。
又方，以甑带左索缚其肘後，男左女右，用馀稍急绞之，又以麻缚脚，乃请问其故，约敕解之，令一人坐头守，一人於户内呼病人姓名，坐人应曰：诺在。便苏。
卒魇不觉，灸足下大指聚毛中，二十一壮。
人喜魇及恶梦者，取火死灰，著履中，合枕。
又方，带雄黄，男左女右。
又方，灸两足大指上聚毛中，灸二十壮。
又方，用真麝香一子，於头边。
又方，以虎头枕尤佳。
辟魇寐方，取雄黄如枣核，系左腋下，令人终身不魇寐。
又方，真赤罽方一赤以枕之。
又方，作犀角枕佳，以青木香内枕中，并带。
又方，（ ）治卒魇寐久，书此符於纸，烧令恶#8，以少水和之，内死人口中，悬鉴死者耳前打之，唤死者名，不过半日即活。
魇卧寐不寤者，皆魂魄外游，为邪所执，录欲还未得所，忌火照，火照遂不复入，而有灯光中魇者，是本由明出，但不反身中故耳。[1]